b'\n_START_ARTICLE_\nSpringer Science+Business Media\n_START_PARAGRAPH_\nSpringer Science+Business Media, kraj\xc5\xa1e Springer, je bilo globalno zalo\xc5\xbeni\xc5\xa1ko podjetje, ki je izdajalo knjige, e-knjige in znanstvene revije, tehni\xc5\xa1ke ter medicinske publikacije. Springer je gostil tudi \xc5\xa1tevilne znanstvene zbirke podatkov, vklju\xc4\x8dno s SpringerLink, SpringerProtocols, in SpringerImages. Knji\xc5\xbene izdaje vsebujejo temeljna referen\xc4\x8dna dela, u\xc4\x8dbenike, monografije in knji\xc5\xbene zbirke; ve\xc4\x8d kot 37.000 naslovov je na voljo v obliki e-knjig v 13 tematskih zbirkah. Springer je bil najve\xc4\x8dji zalo\xc5\xbenik strokovnih knjig in drugi najve\xc4\x8dji zalo\xc5\xbenik znanstvenih revij (za Elsevierjem) na svetu, z ve\xc4\x8d kot 60 zalo\xc5\xbeni\xc5\xa1kimi hi\xc5\xa1ami in ve\xc4\x8d kot 5000 zaposlenimi. Izdajal je pribli\xc5\xbeno 2000 revij in 6500 knji\xc5\xbenih naslovov letno. Podjetje je imelo glavne pisarne v Berlinu, Heidelbergu, Dordrechtu in New Yorku._NEWLINE_Kot Springer-Verlag je podjetje leta 1842 v Berlinu ustanovil nem\xc5\xa1ki zalo\xc5\xbenik Julius Springer. Leta 1999 se je preimenovalo v BertelsmannSpringer, ko je ve\xc4\x8dinski dele\xc5\xbe v njem kupila multinacionalka Bertelsmann. Kot Springer Science+Business Media je obstajalo od leta 2004, ko sta ga prevzeli investicijski dru\xc5\xbebi Cinven in Candover ter ga zdru\xc5\xbeili z nizozemsko zalo\xc5\xbebo Kluwer Academic Publishers._NEWLINE_Maja 2015 je bil Springer pridru\xc5\xbeen londonskemu zalo\xc5\xbeniku Macmillan Publishers, skupno podjetje Springer Nature je v lasti zalo\xc5\xbeni\xc5\xa1kega holdinga Holtzbrinck Publishing Group in investicijske dru\xc5\xbebe BC Partners.'